b'\n_START_ARTICLE_\nLotto (Danske Spil)\n_START_SECTION_\nSpiltyper\n_START_PARAGRAPH_\nDet almindelige Lotto med 8.347.680 kombinationsmuligheder er tidligere og bliver fortsat suppleret af b\xc3\xa5de till\xc3\xa6gsspil og variationer:_NEWLINE_Viking Lotto var en f\xc3\xa6lles tr\xc3\xa6kning for Danmark, Norge, Finland, Island og Sverige der blev indf\xc3\xb8rt 17. marts 1993. Senere er Estland, Letland, Litauen og Slovenien ogs\xc3\xa5 kommet med. Spillet omfatter 6/48 vindertal samt to till\xc3\xa6gstal og et supertal. Spillet blev 21. februar 2001 i Danmark omd\xc3\xb8bt til Onsdags Lotto, men skiftede tilbage til Vikinglotto i maj 2017, og omfatter 98.172.096 kombinationsmuligheder. Spillet administreres af de enkelte nationale udbydere og det er kun f\xc3\xb8rstepr\xc3\xa6miepuljen og superpuljen, der er f\xc3\xa6lles. Tr\xc3\xa6kningen af vindertallene foreg\xc3\xa5r hver onsdag aften kl. 19 i Hamar, Norge. _NEWLINE_Onsdags Lotto blev igen til _NEWLINE_Joker er et till\xc3\xa6gsspil til Lotto, Onsdags Lotto Tips og Boxen. Det koster 10 kroner ekstra og spilleren tildeles to r\xc3\xa6kker \xc3\xa0 syv tal. Hvis mindst to af tallene i r\xc3\xa6kken l\xc3\xa6st fra h\xc3\xb8jre mod venstre matcher den udtrukne jokerr\xc3\xa6kke, har man vundet en gevinst. Jo flere tal i serien, der er identiske, jo h\xc3\xb8jere pr\xc3\xa6mie._NEWLINE_Dr\xc3\xb8mmegevinsten blev indf\xc3\xb8rt i december 2008 og var en ekstra pulje p\xc3\xa5 25 millioner kroner, der ville blive udl\xc3\xb8st, hvis der var spillere med b\xc3\xa5de syv rigtige vindertal i Lotto og mindst to rigtige vindertal i Jokerspillet p\xc3\xa5 samme kvittering. Ingen spillere vandt Dr\xc3\xb8mmegevinsten, der blev fjernet fra Danske Spils produkthylde i for\xc3\xa5ret 2009.\n_START_SECTION_\nSpillemuligheder\n_START_PARAGRAPH_\nP\xc3\xa5 kuponen afkrydses de tal, som man \xc3\xb8nsker at spille p\xc3\xa5. Man kan v\xc3\xa6lge selv at foretage afkrydsningen, eller man kan lade salgsmaskinen bestemme tallene. Sidstn\xc3\xa6vnte kaldes for en "lynlotto". Udover en mere eller mindre tilf\xc3\xa6ldig udv\xc3\xa6lgelse af tal, kan man ogs\xc3\xa5 spille med nogle s\xc3\xa6rlige matematiske systemer ("systemlotto")._NEWLINE_Eksempelvis udv\xc3\xa6lges ni tal, og s\xc3\xa5 spilles der p\xc3\xa5 alle de t\xc3\xa6nkelige kombinationer med de ni tal \xe2\x80\x93 i alt 36 forskellige r\xc3\xa6kker._NEWLINE_Der er ogs\xc3\xa5 mulighed for at spille reducerede systemer, hvor man eksempelvis udv\xc3\xa6lger 12 forskellige tal, og de bliver s\xc3\xa5 fordelt p\xc3\xa5 12 r\xc3\xa6kker. Er de syv udtrukne tal blandt ens 12 valgte, er man sikret en gevinst p\xc3\xa5 mindst fem rigtige, men det er ikke n\xc3\xb8dvendigvis f\xc3\xb8rstepr\xc3\xa6mien._NEWLINE_En tredje variant af systemspil er Chancesystemer, hvor man s\xc3\xa5 udv\xc3\xa6lger eksempelvis 20 tal fordelt p\xc3\xa5 20 forskellige r\xc3\xa6kker. Er de syv vindertal blandt de 20 valgte tal, er der en chance for gevinst, men der er ingen garanti, da systemet er meget kraftigt reduceret._NEWLINE_Herudover tilbydes et s\xc3\xa5kaldt Plusabonnement, hvor spilleren tilmelder sig et forudbestemt antal spil per uge, og s\xc3\xa5 bliver det samlede bel\xc3\xb8b trukket via Betalingsservice. Fordelen er, at der dermed automatisk spilles hver uge.\n_START_SECTION_\nLotto p\xc3\xa5 tv med v\xc3\xa6rter\n_START_PARAGRAPH_\nFra den f\xc3\xb8rste danske Lottotr\xc3\xa6kning tilbage i 1989 og frem til 1. december 2013 har DR vist den ugentlige lottotr\xc3\xa6kning i et 10 minutter langt tv-program. Her vistes b\xc3\xa5de Lotto- og Jokertr\xc3\xa6kningen, og der blev ogs\xc3\xa5 vist en kort film om et af de projekter, tipsmidlerne som Danske Spil har st\xc3\xb8ttet.'